ปวดก้นกบค่ะ เวลาเดิน ขยับร่างกาย งอตัว ไม่ทราบว่าเกี่ยวกับการออกกำลังกายด้วยไหมคะ แต่เลิกออกมาหลายวันแล้ว เป็นเพราะที่นอนแข็งเกี่ยวด้วยไหมคะ หรือจะเป็นโรคร้ายแรง
สวัสดีค่ะ น้ำอาการปวดต้นตรงกบ เดิน ขยับร่างกาย งอตัวแล้วปวดมากขึ้นนั้น อาจจะเกิดจาก ล้ามเนื้อหรือเส้นเอ็นตึงตัวจากการใช้งาน หรือการฉีกขาดของกล้ามเนื้อหรือเส้นเอ็นกรณีการมีอุบัติเหตุนำมาก่อน หรือปวดจากนรองกระดูกกดทับเส้นประสาทเป็นภาวะที่นรองกระดูกที่อยู่บริเวณกระดูกสันหลังถูกทำลายจนเสียหายถ้าปวดเวลาขยับตัว เป็นบางท่าทาง หรือก่อนหน้านี้มีการออกกำลังกายหนัก ออกผิดท่า ไม่ได้ทำการยืดเหยียดกล้ามเนื้อก่อนหรือหลังการออกกำลังกายนั้น ก็เป็นไปได้เช่นกันที่จะทำให้มีอาการปวดกล้ามเนื้อในเบื้องต้น ให้พักการใช้งานตรงบริเวณที่ปวดไปก่อน กินยาแก้ปวดได้ถ้าปวดมาก ฝึกการยืดเหยียดกล้ามเนื้อบริเวณนั้นๆหลังการใช้งานหากพักการใช้งานแล้วอาการไม่ดีขึ้น ปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นปวดร้าวลงขา ชาตรงขา ปวดจี๊ดๆเหมือนถูกไฟช็อต ควรไปพบแพทย์เพื่อหาสาเหตุเพิ่มเติม ส่วนการนอนที่นอนแข็งนั้น ถ้าแข็งเกินไป หรือไม่เข้ากับรูปกระดูกสันหลัง ก็อาจทำให้มีอาการปวดได้เช่นกัน